לייב ניישן אנטרטיינמנט

לייב ניישן אנטרטיינמנט (באנגלית: Live Nation Entertainment) היא חברת בידור אמריקנית גלובלית, שנוסדה בשנת 2010 בעקבות מיזוג בין "לייב ניישן" לבין "טיקטמאסטר". החברה מקדמת, מפעילה ומנהלת מערך של מכירת כרטיסים עבור הופעות בידור חיות ברחבי ארצות הברית ובעולם. היא גם הבעלים והמפעילה מקומות אירועים ומנהלת את הקריירה של מוזיקאים. הנהלת החברה מורכבת מהיו"ר גרג מאפיי (Greg Maffei), ומיכאל רפינו (Michael Rapino), נשיא ומנכ"ל החברה. ב-2009, החברות לייב ניישון (Live Nation) - חברה לקידום הופעות וטיקטמאסטר (Ticketmaster) - חברה למכירת כרטיסים, הגיעו להסכם מיזוג. החברה החדשה קיבלה אישור מהרגולטורים ונקראה לייב ניישן אנטרטיינמט. מייקל ראפינו, המנכ"ל של לייב ניישן באותה תקופה מונה למנכ"ל החברה הממוזגת, בעוד שארווינג אזוף, מנכ"ל טיקטמאסטר, מונה ליו"ר. על מנת לבצע את המיזוג בין החברות, נדרשו אישורים מהרגולטורים במדינות השונות, עקב חשש ממונופול של החברה החדשה על תחום מכירת הכרטיסים. זאת, כיוון שהצעת האיחוד הפכה את החברה המאוחדת לכזאת שגם קובעת הופעות, גם מוכרת כרטיסים להופעות וגם מייצגת אמנים. נורווגיה וטורקיה היו הראשונות לאשר את המיזוג. באוקטובר 2009 ועדת התחרות של בריטניה דחתה תחילה את המיזוג, אולם הפכה את החלטתה ב-22 בדצמבר 2009. בארצות הברית, המיזוג נתקל בהתנגדות מטעם רגולטורים, אמנים, מעריצים וחברות מתחרות, אשר טענו כי המיזוג יקטין את התחרות בתעשייה וייקר את עלות הכרטיסים להופעות. הזמר ברוס ספרינגסטין היה אחד המתנגדים הבולטים למיזוג בזמנו. המיזוג בארצות הברית אושר לבסוף ב-25 בינואר 2010 על ידי משרד המשפטים האמריקאי בכפוף למספר תנאים. טיקטמאסטר נאלצה למכור את הבעלות של חברת הבת שלה פאקיולן (Paciolan), ולהעניק לחברת אנשוץ (Anschutz Entertainment Group) רישיון לשימוש בתוכנה שלה על מנת לאפשר תחרות הוגנת. אנשוץ גם קיבלה אופציה לרכוש את התוכנה, להחליף אותה או לחבור לחברת כירטוס אחרת כעבור חמש שנים. במקביל, נגד החברה הממוזגת הוצא צו בית משפט האוסר עליה במשך 10 שנים לפעול נגד מקומות אירועים שיחליטו לעבוד עם מתחרים. ביוני 2024 הודיעה חברת הבת טיקטמאסטר על פריצה למאגר הנתונים שלה. זאת לאחר שקבוצת האקרים הודיעה שגנבה פרטים אישיים של 560 מיליון לקוחות של טיקטמאסטר. המידע שנגנב בפריצה כולל שמות, כתובות, מספרי טלפון ופרטים חלקיים של כרטיסי אשראי של משתמשי טיקטמאסטר. ב-2013, החברה רכשה את חברת וודו (Voodoo Music & Arts Experience) והכריזה על שיתוף פעולה עם אינסומניאק אוונטס (Insomniac Events), המתמחה במוזיקה אלקטרונית ודאנס. בין 2013–2016 ביצעה החברה מספר רכישות נוספות בארצות הברית וברחבי העולם, כולל C3, Bonnaroo, Founders Entertainment ועוד. ב-2017, החברה המשיכה להשקיע בחברות אמרגנות ופסטיבלים של מוזיקה, ורכשה את פסטיבל המוזיקה BottleRock בעמק נאפה, חברת יונייטד קונסרטס מסולט לייק סיטי, ו-CT Touring. באותה שנה, החברה דיווחה על הכנסות של $10.3 מיליארד. ב-2018 החברה הרחיבה את חטיבת קידום המופעים שלה על ידי רכישת בעלות במספר חברות כולל פרנק הפקות, אמפוריום פרסנטס, ורד מאונטן אנטרטיינמט. במהלך 2018, משרד המשפטים האמריקאי פתח בחקירה בעקבות תלונה של חברת אנשוץ. אנשוץ טענה כי לייב ניישן לחצה עליה להשתמש בטיקטמאסטר ונמנעה בכוונה מלקבוע הופעות במקומות השייכים לאנשוץ. לייב ניישן מצידה טענה כי ההחלטות בקביעת המקומות לאירועים לא התבססו על ענישה או קיפוח, אלא התבססו על גודל המקום והניהול. לייב ניישן רכשה בעלות בחברת גרוט אירוח (Groot Hospitality) של דייוויד גרוטמן. הרכישה כוללת את מועדון הלילה LIV הממוקם בתוך מלון פונטנבלו ההיסטורי שאירח את תצוגת האופנה השנתית של חברת ויקטוריה סיקרטס ב-2008. גרוט מחזיקה גם במסעדות ומועדוני לילה שונים. בשנת 2020 לייב ניישן נפגעה באופן קשה במיוחד ממגפת הקורונה, כשמרבית המופעים ואירועי הספורט בעולם נעצרו. החברה נתבעה על חוסר הנכונות שלה לספק החזרים מלאים ללקוחות, אם כי מאז היא שינתה את נוהלי ההחזר שלה על מנת לטפל בתלונות הללו. במהלך 2020, מנית החברה צנחה בכ-40% בעיקר כתוצאה ממגפת הקורונה. קרן ההשקעות של ממשלת סעודיה רכשה נתח של 5.7% מהחברה, בהשקעה של כ-$500 מיליון. קרן ההשקעות הסעודית הפכה בעקבות הרכישה לבעלת המניות השלישית בגודלה בחברה. חברת ליברטי מדיה של ג'ון מאלון נותרה בעלת המניות הגדולה בחברה, עם נתח של 33%. מדיה וקבצים בנושא לייב ניישן אנטרטיינמנט בוויקישיתוף אתר האינטרנט הרשמי של לייב ניישן אנטרטיינמנט לייב ניישן אנטרטיינמנט, ברשת החברתית אקס (טוויטר) לייב ניישן אנטרטיינמנט, ברשת החברתית אינסטגרם לייב ניישן אנטרטיינמנט, סרטונים בערוץ היוטיוב עמרי זרחוביץ', המוזיקאים צריכים הכנסות, הקהל ריגושים - ותעשיית ההופעות פורחת, באתר TheMarker‏, 17 בספטמבר 2017 נתונים מנובמבר 2020 Live Nation, Ticketmaster merger official | Hollywood Reporter, www.hollywoodreporter.com Adegoke, Yinka (2009-02-10). "Live Nation to buy Ticketmaster". Reuters (באנגלית). נבדק ב-2020-11-07. Daniel Kreps, Daniel Kreps, Live Nation-Ticketmaster Merger Approved in U.K., Rolling Stone, ‏2009-12-22 (באנגלית) "Live Nation/Ticketmaster Merger Faces Obstacles Here and Abroad". Wired (באנגלית אמריקאית). ISSN 1059-1028. נבדק ב-2020-11-07. Nicholson, Chris V. (2009-12-22). "British Regulator Supports Live Nation-Ticketmaster Merger (Published 2009)". The New York Times (באנגלית אמריקאית). ISSN 0362-4331. נבדק ב-2020-11-07. Ticketmaster / Live Nation merger: 25,000 contact DOJ to oppose the deal | TicketNews, web.archive.org, ‏2010-01-22 Daniel Kreps, Daniel Kreps, Bruce Springsteen “Furious” At Ticketmaster, Rails Against Live Nation Merger, Rolling Stone, ‏2009-02-04 (באנגלית) Ticketmaster-Live Nation merger gets Justice Department's approval, The Los Angeles Times Sisario, Ben (2010-01-25). "Justice Dept. Clears Ticketmaster Deal (Published 2010)". The New York Times (באנגלית אמריקאית). ISSN 0362-4331. נבדק ב-2020-11-07. "DOJ Approves Modified Ticketmaster, Live Nation Merger". Wired (באנגלית אמריקאית). ISSN 1059-1028. נבדק ב-2020-11-07. כלכליסט (2024-06-02). "טיקטמאסטר: האקרים גנבו מידע של 560 מיליון לקוחות". Ynet. נבדק ב-2024-06-03. Electric Daisy Chain: Insomniac and Dick Clark Prod. Plan 2014 EDM Awards, Spin, ‏2013-06-21 Live Nation Acquires Voodoo Music & Arts Experience in New Orleans, בילבורד Live Nation acquires major stake in BottleRock festival, SFChronicle.com, ‏2017-01-13 (באנגלית) Doug Fox, Live Nation acquires Salt Lake's United Concerts, Daily Herald (באנגלית) Live Nation acquires CT Touring, IQ Magazine, ‏2017-01-20 (באנגלית) Motley Fool Staff, Live Nation Vertically Integrates to Corner the Live Events Industry, The Motley Fool, ‏2018-09-13 (באנגלית) Billboard Business, Billboard (באנגלית) Live Nation Acquires Frank Productions: Exclusive, Billboard (באנגלית) Live Nation Acquires Emporium Presents, Billboard (באנגלית) Live Nation buys Birmingham's largest concert promoter, al, ‏2018-06-27 (באנגלית) Sisario, Ben; Bowley, Graham (2018-04-01). "Live Nation Rules Music Ticketing, Some Say With Threats (Published 2018)". The New York Times (באנגלית אמריקאית). ISSN 0362-4331. נבדק ב-2020-11-07. Live Nation Acquires David Grutman's Groot Hospitality, Billboard (באנגלית) Jem Aswad,Cynthia Littleton, Jem Aswad, Cynthia Littleton, Saudi Arabia’s Public Investment Fund Acquires $500 Million Stake in Live Nation, Variety, ‏2020-04-27 (באנגלית) Liberty Media Moves Live Nation Stake From Formula One to SiriusXM | Hollywood Reporter, www.hollywoodreporter.com